पाएं अपने शहर की ताज़ा ख़बरें और फ्री ई-पेपरडाउनलोड करें
शहर के सरकारी अस्पताल में कोरोना के हालात बिगड़ते जा रहे हैं। अब तक कुछ खाली बैड होने का दावा करने वाले सरकारी अस्पताल में अब बैड से ज्यादा रोगी भर्ती हो गए हैं। रोगियों के भर्ती होने का आलम यह है कि हॉस्पिटल प्रबंधन को कई लोगों को होम आइसोलेट करना पड़ा लेकिन हालात तब भी सुधरे नहीं। करीब चालीस लोगों को होम आइसोलेट किया गया और तीस नए रोगी सामने आ गए। ऐसे में हालात में कोई सुधार नजर नहीं आया।
रोगी कर रहे बैड का इंतजार
सरकारी अस्पताल में शुरुआत में 140 बैड का हॉस्पिटल शुरू किया गया। इसमें विस्तार कर पास के हॉस्टल में रखे कुछ बैड यहां लगवाए गए अब 175 रोगियों के लिए व्यवस्था रखी गई लेकिन शुक्रवार रात यहां 180 रोगी आ चुके थे। रोगियों के लिए बैड की व्यवस्था नहीं होने पर आनन फानन में जनरल हॉस्पिटल से बैड मंगवाए गए। शनिवार सुबह कुछ रोगियों को कोविड केयर सेंटर भेजकर बैड खाली करवाए गए वहीं कुछ की हालत में सुधार होने पर उन्हें होम आइसोलेट किया गया।
बैड की है कमी लेकिन हम संघर्ष करेंगे
बैड की कमी है। हमारे यहां 175 बैड की क्षमता थी। यहां 180 रोगी आ जाने पर जनरल हॉस्पिटल से बैड मंगवाए गए। आंखों के ऑपरेशन बंद होने से वहां बैड खाली हैं। उन्हें यहां शिफ्ट किया गया है।
-डॉ.केएस कामरा, कोविड प्रभारी, राजकीय जिला हॉस्पिटल, श्रीगंगानगर
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva mar_Deva zho_Hant eng_Latn